Oficiālais Vēstnesis L 169 , 27/06/1997 Lpp. 0074 - 0075



Komisijas Direktīva 97/37/EK (1997. gada 19. jūnijs), ar ko pielāgo tehnikas attīstībai Eiropas Parlamenta un Padomes Direktīvas 96/74/EK par tekstilizstrādājumu nosaukumiem I un II pielikumu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1966. gada 16. decembra Direktīvu 96/74/EK par tekstilizstrādājumu nosaukumiem [1], jo īpaši tā 16. panta 1. punktu, tā kā tekstilizstrādājumus drīkst laist tirgū Kopienas teritorijā tikai tad, ja tie atbilst minētās direktīvas noteikumiem; tā kā šī direktīva par tekstilizstrādājumu nosaukumiem paredz marķējumu vai norādi attiecībā uz izstrādājumos izmantotajām tekstilšķiedrām, lai nodrošinātu patērētāju tiesību aizsardzību ar pareizu informāciju; tā kā tikai minētās direktīvas I pielikumā minētās šķiedras drīkst izmantot Kopienas iekšējam tirgum paredzēto tekstilizstrādājumu ražošanā, un tā kā tehnikas attīstībai vajag pielāgot pielikumus, kuros ir tekstilšķiedru saraksts, ietverot tajā jaunās šķiedras, kuras parādījušās, kopš direktīvā izdarīti jaunākie grozījumi; tā kā direktīvas noteikumi ir saskaņā ar Tekstilizstrādājumu nosaukumu un marķējuma direktīvu komitejas atzinumu, IR PIEŅĒMUSI ŠO DIREKTĪVU. 1. pants Direktīvas 96/74/EK I pielikums tiek grozīts šādi. 1. Nr. 2 tiek grozīts šādi: - slejā "Nosaukums" pēc vārda "gvanako" tiek iestarpināts vārds "kašgora", - slejā "Šķiedras apraksts" vārdam "gvanako" tiek pievienoti vārdi "kašgoras kaza" (kašmiras kazas un angoras kazas krustojums). 2. Nr. 30 tiek grozīts šādi: - teksts slejā "Nosaukums" skan "Poliamīds jeb neilons", - tekstilšķiedru apraksts tiek aizvietots ar šādu tekstu: "Šķiedra, kuru veido sintētiskas, lineāras molekulas, kuru virknē ir cikliskas amīdu grupas, no kurām vismaz 85 % sastāv no alifātiskām vai cikloalifātiskām grupām". 3. Nr. 31 līdz 41 tagad saucas Nr. 34 līdz 44. 4. Tiek pievienots jauns Nr. 31: - teksts slejā "Nosaukums" skan "Aramīds", - teksts slejā "Šķiedras apraksts" skan šādi: "Šķiedra, kuru veido sintētiskas, lineāras makromolekulas, kurās ietilpst aromātiskas grupas, ko saista amīdu vai imīdu grupas, no kuriem vismaz 85 % ir tieši piesaistīti diviem aromātiskajiem gredzeniem, un kurās imīdu grupas, ja tādas ir, pārsniedz amīdu grupu skaitu". 5. Tiek pievienots jauns Nr. 32: - teksts slejā "Nosaukums" skan "Poliimīds", - teksts slejā "Šķiedras apraksts" skan "Šķiedra, kuru veido sintētiskas, lineāras makromolekulas, kuru virknē ir cikliskas imīdu grupas". 6. Tiek pievienots jauns Nr. 33: - teksts slejā "Nosaukums" skan "Liocels", - teksts ailē "Šķiedras apraksts" skan: "Atjaunota celulozes šķiedra, kuru iegūst šķīdinot un laižot caur organisku šķīdinātāju, neveidojot derivātus", - aiz teksta slejā "Nosaukums" tiek pievienota atsauce uz zemteksta piezīmi. Zemteksta piezīme ir šāda: "Ar "organisku šķīdinātāju". galvenokārt saprot organisku ķimikāliju un ūdens maisījumu". 7. Nr. 22 turpmāk tiek grozīts šādi. Aprakstu aizstāj ar šādu tekstu: B ≥ 1,3 T + 2T B ≥ 0,5 T kur T ir vidējais lineārais blīvums deciteksos". 2. pants Direktīvas 96/74/EK II pielikums tiek grozīts šādi. 1. Nr. 31 līdz 41 tagad saucas 34 līdz 44. 2. Tiek pievienots jauns Nr. 31 Teksts slejās “Šķiedras” un “Procenti” ir šāds: "“Aramīds | 8,00”" | 3. Tiek pievienots jauns Nr. 32. Teksts slejās “Šķiedras” un “Procenti” ir šāds: "“Poliimīds | 3,50”" | 4. Tiek pievienots jauns Nr. 33. Teksts slejās “Šķiedras” un “Procenti” ir šāds: "“Liocels | 13,00”" | 3. pants 1. Dalībvalstis pieņem normatīvos un administratīvos aktus, kādi vajadzīgi, lai izpildītu Direktīvas 96/74/EK pielikuma prasības, vēlākais, līdz 1998. gada 1. jūnijam. Tās tūlīt informē Komisiju par to. Dalībvalstu pieņemtie noteikumi ietver atsauci uz šo direktīvu vai tiem tiek pievienota šāda atsauce, tos oficiāli publicējot. Procedūru šādai atsaucei paredz dalībvalstis. 2. Dalībvalstis nosūta Komisijai savu tiesību aktu galveno noteikumu tekstu, kas pieņemts jomā, uz kuru attiecas šī direktīva. 4. pants Šī direktīva ir adresēta dalībvalstīm. Briselē, 1997. gada 19. jūnijā Komisijas vārdā – Komisijas locekle Emma bonino [1] OV L 32, 3.2.1997., 38. lpp. --------------------------------------------------